
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1447 

5 Ιουνίου 2014 


ΑΠΟΦΑΣΕΙ Σ 

Αριθμ. ΔΙΠΙΔΔ/ΑΣΕΠ/1/12705 

Καθορισμός της διαδικασίας πραγματοποίησης του 
επανελέγχου μετατροπής συμβάσεων αορίστου χρό¬ 
νου από το ΑΣΕΠ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 42, παρ. 4 του ν. 4250/2014 
(ΦΕΚ 74 Α') Διοικητικές Απλουστεύσεις - Καταργήσεις, 
Συγχωνεύσεις Νομικών Προσώπων και Υπηρεσιών 
του Δημοσίου Τομέα - Τροποποίηση Διατάξεων του 
π.δ. 318/1992 (Α' 161) και λοιπές ρυθμίσεις. 

2. Τις διατάξεις του άρθρου 22, παρ. 3 του ν. 2362/1995 
«Δημόσιο Λογιστικό -Έλεγχοι Δαπανών» (Α' 247). 

3. Την από 29-4-2014 πρόταση της Ολομέλειας του 
ΑΣΕΠ. 

4. Το αριθ. 119/2013 Προεδρικό διάταγμα «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (ΦΕΚ 153 Α'), 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
ο οποίος κυρώθηκε με το άρθρο πρώτο του π.δ/τος 
63/2005 (Α' 98). 

6. Τις διατάξεις του Π.Δ. 113/2010 «Ανάληψη Υποχρε¬ 
ώσεων από τους Διατάκτες» (Α' 194). 

7. Τις διατάξεις της αριθμ. Υ48/9-7-2012 απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα» 
(Β' 2105). 

8. Το γεγονός ότι από τις διατάξεις της παρούσας 
απόφασης προκαλείται συνολική δαπάνη σε βάρος του 
κρατικού προϋπολογισμού, το ύψος της οποίας ανέρ¬ 
χεται σε (45.500,00 €) σαράντα πέντε χιλιάδες πεντα¬ 
κόσια ευρώ. Η δαπάνη αυτή θα αντιμετωπισθεί από τις 
εγγεγραμμένες στον προϋπολογισμό του Υπουργείου 
Διοικητικής Μεταρρύθμισης και Ηλεκτρονικής Διακυβέρ¬ 
νησης πιστώσεις, με ειδικό φορέα 05-680 (Σ.Ε.Ε.Δ.Δ.) και 
ΚΑΕ 0711, μετά από μεταφορά των σχετικών πιστώσεων 
από τον ειδικό φορέα 05-150 του ιδίου Υπουργείου. 

9. Την αριθμ. ΣΕΕΔΔ/ΦΠ1/8943/2-6-2014 βεβαίωση περί 
δέσμευσης της σχετικής πίστωσης, αποφασίζουμε: 


Άρθρο 1 
Σκοπός 

Με την απόφαση αυτή ορίζονται ο αριθμός των μελών 
κάθε κλιμακίου, η διαδικασία και ο τρόπος πραγμα¬ 
τοποίησης του ελέγχου, τα απαραίτητα στοιχεία που 
πρέπει να περιέχει η πορισματική έκθεση και η δυνατό¬ 
τητα του ΑΣΕΠ να αναπέμπει την πορισματική έκθεση 
για την πληρέστερη τεκμηρίωσή της, καθώς και κάθε 
άλλη αναγκαία λεπτομέρεια. 

Άρθρο 2 

Κλιμάκια ελέγχου 

1. Για τον επανέλεγχο της μετατροπής συμβάσεων, 
κατά τις διατάξεις του άρθρου 42 του ν. 4250/2014, συ- 
νιστώνται κλιμάκια ελέγχου. Η συγκρότηση των εν λόγω 
κλιμακίων γίνεται με απόφαση του Υπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης. 
Κάθε κλιμάκισ αποτελείται από τουλάχιστον δύο (2) 
μέλη, εκ των οποίων το ένα (1) τουλάχιστον πρέπει να 
είναι επιθεωρητής ή βοηθός επιθεωρητής ελεγκτικού 
οργάνου του Δημοσίου και το δεύτερο μέλος του κλι¬ 
μακίου μπορεί να είναι υπάλληλος του δημόσιου τομέα 
κατηγορίας ΠΕ με βαθμό τουλάχιστον Δ'. Σε περίπτωση 
κλιμακίων με περισσότερα από δύο (2) μέλη, με την 
απόφαση συγκρότησης ορίζεται ένα (1) από τα μέλη ως 
συντονιστής, ο οποίος είναι υποχρεωτικά επιθεωρητής ή 
βοηθός επιθεωρητής ελεγκτικού οργάνου του Δημοσίου. 
Ανάλογα με τον αριθμά των ελεγχάμενων υποθέσεων 
ανά φορέα, ο συντονιστής δύναται να κατανέμει την 
ελεγκτέα ύλη μεταξύ των μελών του κλιμακίου, τα οποία 
λειτουργούν με διμελή σύνθεση. Οι Υπσυργοί, στους 
οποίους απευθύνεται ο Υπουργάς Διοικητικής Μεταρ¬ 
ρύθμισης και Ηλεκτρονικής Διακυβέρνησης προτείνουν 
εντός της οριζόμενης από αυτόν προθεσμίας τους επι¬ 
θεωρητές ή βοηθούς επιθεωρητές και τους υπαλλήλους 
κατηγορίας ΠΕ με βαθμό τουλάχιστον Δ' που ανήκουν 
στους φορείς αρμοδιότητάς τους, για τη συγκρότηση 
των κλιμακίων ελέγχου. Κατά το χράνο εκτέλεσης των 
καθηκάντων του ως μέλους του κλιμακίου ελέγχου ο 
υπάλληλος κατηγορίας ΠΕ αποδεσμεύεται απά την 
άσκηση των καθηκόντων της κύριας θέσης του. 

2. Η απόφαση συγκρότησης του κλιμακίου περιλαμβά¬ 
νει υποχρεωτικά και τη σχετική εντολή διενέργειας του 
ελέγχου σε συγκεκριμένο φορέα, καθώς και το χράνο 

εντός του οποίου πρέπει να περατωθεί ο έλεγχος και να 
υποβληθούν οι σχετικές πορισματικές εκθέσεις. Η από¬ 
φαση αυτή κοινοπσιείται στους οριζόμενους ως μέλη 
των κλιμακίων, στους φορείς που ανήκουν τα μέλη των 
κλιμακίων, στους ελεγχόμενους φορείς και στο Α.Σ.Ε.Π. 

Άρθρο 3 

Ελεγκτική διαδικασία 

1. Οι Διευθύνσεις Διοικητικού ή άλλες αρμόδιες οργα¬ 
νικές μονάδες των φορέων της παρ. 1 του άρθρου 42 
του V. 4250/2014, αποστέλλουν στο Υπουργείο Διοικη¬ 
τικής Μεταρρύθμισης και Ηλεκτρονικής Διακυβέρνησης, 
εντός της οριζόμενης από αυτό προθεσμίας, ονομαστικό 
κατάλσγο όλων των υπαλλήλων τους, των οποίων οι 
συμβάσεις ή σχέσεις εργασίας ή έργσυ μετετράπησαν 
σε συμβάσεις εργασίας ασρίστου χράνου. Ο σχετικάς 
κατάλογος περιλαμβάνει ανά φορέα το ονοματεπώνυμο 
του υπαλλήλου, την κατηγορία και ειδικάτητα προσω¬ 
πικού στην οποία ανήκει, εκείνη στην οπσία κατετάγη 
κατά το χρόνο μετατροπής της σύμβασης σε ασρίστου 
χρόνου, τις διατάξεις βάσει των οποίων έγινε η μετα¬ 
τροπή της σύμβασης σε αορίστου χρόνου και την ακριβή 
ημερομηνία μετατροπής της σύμβασης. Στις περιπτώ¬ 
σεις που μετά τη μετατροπή της σύμβασης ο υπάλληλος 
μεταφέρθηκε-μετετάγη σε άλλσν φορέα, με την ίδια ή 
διαφορετική ειδικότητα από αυτήν στην οποία κατετάγη 
κατά το χράνο μετατροπής της σύμβασης, η αναγραφή 
του φορέα, στον οποίο πραγματοποιήθηκε η μετατρο¬ 
πή της σύμβασης, αποτελεί απαραίτητο πληροφοριακό 
στοιχείο του ως άνω καταλόγου. Τα ανωτέρω στοιχεία 
διαβιβάζονται συγκεντρωτικά από το Υπουργείο Διοικη¬ 
τικής Μεταρρύθμισης και Ηλεκτρονικής Διακυβέρνησης 
στο Α.Σ.Ε.Π. 

2. Το οριζόμενο στο άρθρο 1 της παρούσας κλιμάκια 
ελέγχσυ αναζητά από την αρμόδια Διεύθυνση Διοικη- 
τικσύ του φορέα αντίγραφα όλων των εγγράφων, δι- 
καιολογητικών και άλλων στοιχείων βάσει των οποίων 
πραγματοποιήθηκε η μετατροπή των συμβάσεων των 
υπαλλήλων. Επίσης, μπορεί για την εκπλήρωση τσυ 
έργου του να επισκέπτεται την υπηρεσία όπου πραγ¬ 
ματοποιείται ο έλεγχος, έχοντας δικαίωμα πλήρους 
πρόσβασης στσυς ατομικούς φακέλους των υπαλλή¬ 
λων καθώς και σε κάθε άλλο συναφές με το αντικεί¬ 
μενο του ελέγχου έγγραφο. Επιπλέον, δύναται να ζητά 
πληροφορίες, διευκρινίσεις και στοιχεία από τις αρ¬ 
μόδιες κατά περίπτωση Υπηρεσίες ή άλλες αρχές. Σε 
περίπτωση μη χσρήγησης, απόκρυψης των παραπάνω 
εγγράφων, στοιχείων ή πληροφοριών ή χορήγησης εν 
γνώσει ανακριβών στσιχείων και γενικά παρακώλυσης 
και παραπλάνησης τσυ έργου του κλιμακίου, το ενεχά- 
μενο διοικητικά όργανο υπέχει πειθαρχικές ευθύνες κατ' 
άρθρο 107 παρ. 1 περ. β' του ισχύοντα Υ.Κ. (ν. 3528/2007) 
ή κατά τις αντίστοιχες διατάξεις πειθαρχικού δικαίου, 
που διέπει το φορέα. 

3. Ο προβλεπόμενος από τις διατάξεις του άρθρου 
42 του ν. 4250/2014 επανέλεγχος της μετατροπής συμ¬ 
βάσεων συνίσταται ιδίως στην επανεξέταση όλων των 
εγγράφων, δικαιολογητικών και άλλων στοιχείων που 
λήφθηκαν υπάψη απά το οικείο Υπηρεσιακά ή Διοικη¬ 
τικά ή Δημοτικά ή Κοινοτικά Συμβούλιο ή συλλογικά 
όργανο διοίκησης τσυ οικείσυ νσμικσύ πρσσώπσυ ή 
άλλο, εξομοιούμενο προς αυτά σύμφωνα με την κείμε¬ 
νη νομσθεσία, αρμόδια όργανο του φορέα ή το Α.Σ.Ε.Π. 


προκειμένου να μετατραπούν συμβάσεις ή σχέσεις 
εργασίας ή έργσυ σε συμβάσεις εργασίας ασρίστσυ 
χράνου. Σε περίπτωση διαπίστωσης της μη συνδρομής 
των νάμιμων προϋποθέσεων, ερευνάται η υπαιτιότητα 
του υπαλλήλου για τη διαμόρφωση της σχετικής κρίσης 
των αρμοδίων οργάνων και ο υπάλληλος καλείται προς 
τούτο προκειμένου να παράσχει τυχάν συμπληρωματι¬ 
κές πληρσφορίες ή διευκρινίσεις. 

4. Για τα ζητήματα μετακίνησης, ημερήσιας απσζη- 
μίωσης και διανυκτέρευσης των μελών των κλιμακίων 
εφαρμάζονται τα οριζόμενα στην παρ. 6 του άρθρου 3 
του V. 3074/2002 (296Α'). 

Άρθρο 4 

Πορισματική έκθεση 

1. Μετά το πέρας του ελέγχου για κάθε εξεταζόμενη 
περίπτωση μετατροπής, το κλιμάκιο ελέγχου συντάσσει 
και υποβάλλει στο Α.Σ.Ε.Π. εμπεριστατωμένη και τεκ¬ 
μηριωμένη πορισματική έκθεση, στην οποία εκθέτει τις 
διαπιστώσεις και τα συμπεράσματα του αναφορικά με 
τη μη συνδρομή των προβλεπάμενων κατά περίπτωση 
νόμιμων προϋπσθέσεων μετατροπής των συμβάσεων με 
υπαιτιότητα του υπαλλήλου. Σε περιπτώσεις κλιμακίων 
άνω των δύσ (2) μελών όπου υπήρξε επιμερισμός του 
ελεγκτικού έργου, η σχετική έκθεση υπογράφεται και 
υποβάλλεται απά τα κατά περίπτωση ορισθέντα και 
διενεργήσαντα τσν έλεγχα μέλη καθώς και απά τον 
συντονιστή του κλιμακίου. Για κάθε περίπτωση μετα¬ 
τροπής, για την οποία διαπιστώνεται η μη συνδρομή 
των νόμιμων προϋποθέσεων με υπαιτιότητα του υπαλ¬ 
λήλου, στην πορισματική έκθεση πρέπει απαραιτήτως 
να αναφέρονται οι συγκεκριμένες διατάξεις βάσει των 
οποίων έγινε η μετατροπή, οι προβλεπόμενες προϋπο¬ 
θέσεις για τη μετατροπή, τα στοιχεία της απάφασης 
μετατροπής, οι συγκεκριμένες πρσϋπσθέσεις ή προϋπά- 
θεση που δεν συντρέχει με ρητή μνεία των ενδείξεων 
ότι για τη μετατρσπή της σύμβασης χωρίς τη συνδρομή 
των νόμιμων προϋποθέσεων υπήρξε υπαιτιότητα του 
υπαλλήλου. Τέτοιες περιπτώσεις συνιστούν ιδίως η 
τυχόν χρήση πλαστών δικαιολογητικών, η υποβολή εκ 
μέρους του υπαλλήλου, με την αίτηση του ή κατ’ άλλον 
τράπο, αναληθών ή ανακριβών στοιχείων, άταν σε αυτά 
στηρίχτηκε η απόφαση μετατρσπής της σύμβασης, η 
παρασιώπηση ή απόκρυψη κρίσιμων στσιχείων καθώς 
και οποιαδήπστε άλλη μη νόμιμη ενέργεια εκ μέρους 
του υπαλλήλου αναφορικά με τη συνδρομή των κατά 
περίπτωση νάμιμων προϋποθέσεων για τη μετατρσπή 
της σύμβασης. 

2. Αν κατά την κρίση του κλιμακίου διαπιστώνονται 
παραβάσεις, πσυ συνιστσύν ποινικό ή πειθαρχικό αδί¬ 
κημα, αυτές καταχωρούνται σε ειδικό κεφάλαισ της 
πορισματικής έκθεσης και η έκθεση διαβιβάζεται στην 
αρμόδια εισαγγελική αρχή, κατ’ άρθρο 37 του Κ.Π.Δ. και 
στο αρμάδιο πειθαρχικό όργανο με πρόταση για την 
άσκηση πειθαρχικής δίωξης. 

3. Στην υπσβαλλάμενη στο Α.Σ.Ε.Π. πορισματική έκθε¬ 
ση επισυνάπτσνται φωτοαντίγραφα άλων των κρίσιμων 
στσιχείων πσυ αξιολογήθηκαν από το κλιμάκιο και απά 
τα οποία προκύπτει άτι δεν συνέτρεχαν οι κατά περί¬ 
πτωση απαιτούμενες νόμιμες προϋποθέσεις για τη με¬ 
τατροπή της σύμβασης με υπαιτιότητα του υπαλλήλου. 

4. Μετά την ολοκλήρωση του ελέγχου, το κλιμάκιο 
υποβάλλει ειδική έκθεση ανά φσρέα, στην οπσία απστυ- 

πώνονται συνοπτικά ο αριθμός των ελεγχόμενων περι¬ 
πτώσεων, τα συνολικά αποτελέσματα του ελέγχου και, 
σε ξεχωριστό κεφάλαιο, οι περιπτώσεις μετατροπής 
συμβάσεων σε αορίστου χρόνου χωρίς τη συνδρομή των 
νόμιμων κατά περίπτωση προϋποθέσεων, για τις οποίες 
όμως δεν προέκυψαν σοβαρές ενδείξεις υπαιτιότητας 
του υπαλλήλου. Η έκθεση αυτή υποβάλλεται από το 
κλιμάκιο στον Υπουργό Διοικητικής Μεταρρύθμισης και 
Ηλεκτρονικής Διακυβέρνησης, στον αρμόδιο Υπουργό, 
στο Α.Σ.Ε.Π. και εφόσον συντρέχει λόγος, στην αρμόδια 
εισαγγελική αρχή και πειθαρχικό όργανο. 

Άρθρο 5 

Έκδοση πράξης Α.Σ.Ε.Π. - 
Αυτοδίκαιη λύση υπαλληλικής σχέσης - 
Αναπομπή πορισματικής έκθεσης 

1. Μετά την παραλαβή της πορισματικής έκθεσης του 
κλιμακίου ελέγχου από το Α.Σ.Ε.Π. αυτή διαβιβάζεται σε 
αρμόδιο Τμήμα του, το οποίο, αφού διαπιστώσει ότι η 
έκθεση είναι επαρκώς τεκμηριωμένη, καλεί τον υπάλλη¬ 
λο προς ακρόαση σύμφωνα με τα οριζόμενα στην παρ. 2 
του άρθρου 6 του Κώδικα Διοικητικής Διαδικασίας που 
κυρώθηκε με το άρθρο πρώτο του ν. 2690/1999 (45 Α'). 
Ακολούθως, εκδίδει πράξη-απόφαση με την οποία δι¬ 
ακριβώνεται αιτιολογημένα η μη συνδρομή των κατά 
περίπτωση νόμιμων προϋποθέσεων μετατροπής της 
σχέσης ή σύμβασης εργασίας ή έργου σε σύμβαση 
εργασίας αορίστου χρόνου με υπαιτιότητα του υπαλ¬ 
λήλου. Η σχετική απόφαση διαβιβάζεται στον αρμόδιο 
φορέα και κοινοποιείται στον θίγόμενο υπάλληλο. Το 


αρμόδιο για το διορισμό όργανο του φορέα οφείλει 
να εκδώσει αμελλητί πράξη με την οποία διαπιστώνε¬ 
ται η αυτοδίκαιη λύση της υπαλληλικής σχέσης και η 
κατάργηση της θέσης. Η σχετική διαπιστωτική πράξη 
κοινοποιείται στο Υπουργείο Διοικητικής Μεταρρύθμι¬ 
σης και Ηλεκτρονικής Διακυβέρνησης, στο Α.Σ.Ε.Π. και 
στον θίγόμενο υπάλληλο. 

2. Εάν κατά την κρίση του αρμοδίου Τμήματος του 
Α.Σ.Ε.Π. η πορισματική έκθεση του κλιμακίου ελέγχου 
χρήζει πληρέστερης τεκμηρίωσης, πριν από την προη¬ 
γούμενη ακρόαση του υπαλλήλου ή και μετά την ακρό¬ 
αση, αναπέμπεται αιτιολογημένα στο αρμόδιο κλιμάκιο, 
το οποίο, προβαίνει αμελλητί από την έγγραφη ειδο¬ 
ποίησή του, στις απαιτούμενες ενέργειες και υποβάλ¬ 
λει εκ νέου την πορισματική έκθεσή του στο Α.Σ.Ε.Π., 
τηρουμένων των οριζομένων στην παράγραφο 1 του 
παρόντος άρθρου. 

Άρθρο 6 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

. 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σό-ΓΟίτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10€ 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεάλεςτιςΔημάσιεςΟικονομικέςΥπηρεσίες(Δ.Ο.Υ.).Τοπρωτάτυποδιπλάτυπο(έγγραφοαριθμ.πρωτ.9067/28.2.2005 
2η Υπηρεσία Επιτράπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πράσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά άργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσά υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.6ΐ.9τ) 


Ηλεκτρονική Διεύθυνση: Ιι((ρ://νννννν. 6 (. 9 Γ - β-πιαίΙ: νν6ΐ)πΐ38(6Γ.6(@6(.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































